CELEX: E2016P0021
Language: lt
Date: 2016-12-20 00:00:00
Title: 2016 m. gruodžio 20 d. Fürstliches Obergericht teismo prašymas ELPA Teismui dėl patariamosios nuomonės byloje Pascal Nobile prieš DAS Rechtsschutz-Versicherungs AG (Byla E-21/16)

18.5.2017   
            
            
               LT
            
            
               Europos Sąjungos oficialusis leidinys
            
            
               C 155/7
            
         2016 m. gruodžio 20 d.Fürstliches Obergericht teismo prašymas ELPA Teismui dėl patariamosios nuomonės byloje Pascal Nobile prieš DAS Rechtsschutz-Versicherungs AG
   
   (Byla E-21/16)
   (2017/C 155/05)
   2016 m. gruodžio 20 d. raštu Fürstliches Obergericht (Kunigaikštiškasis apeliacinis teismas) ELPA Teismui pateikė prašymą (jį Teismo kanceliarija gavo 2016 m. gruodžio 20 d.) dėl patariamosios nuomonės byloje Pascal Nobile prieš DAS Rechtsschutz-Versicherungs AG šiais klausimais:
   
               1.
            
            
               Ar pagal 2009 m. lapkričio 25 d. Europos Parlamento ir Tarybos direktyvos 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) 201 straipsnio 1 dalies a punktą užkertamas kelias teisinių išlaidų draudikui ir apdraustajam asmeniui sudaryti sutartinį susitarimą, pagal kurį be teisinių išlaidų draudiko sutikimo įgaliojęs advokatą atstovauti savo interesams tuo metu, kai turėtų teisę reikšti reikalavimą pagal teisinių išlaidų draudimo sutartį, apdraustasis asmuo padaro pažeidimą, dėl kurio draudimo bendrovė atleidžiama nuo savo įsipareigojimų?
            
         
               2.
            
            
               Jeigu į 1-ąjį klausimą būtų atsakyta neigiamai: kada bylinėjimosi atveju prasideda Direktyvos 2009/138/EB 201 straipsnio 1 dalies a punkte nurodytas tyrimas arba teismo procesas, kai apdraustasis asmuo įgyja teisę laisvai pasirinkti teisininką? Ar atitinkamas momentas yra tik oficialiai prasidėjus teismo procesui (pateikus ieškinį teismui), ar jis apima ir ankstesnius veiksmus ir, jei taip, kuriuos?
            
         
               3.
            
            
               Jeigu į 1-ąjį ir 2-ąjį klausimus būtų atsakyta po 2017 m. sausio 16 d.:
               
                           a)
                        
                        
                           Ar dėl EEE susitarimo 3 straipsnyje nurodytas lojalumo principas nacionaliniams teismams visais atvejais užkerta kelią kvestionuoti ELPA Teismo sprendimų pagrįstumą?
                        
                     
                           b)
                        
                        
                           Jeigu į 3a klausimą būtų atsakyta neigiamai: kokiomis aplinkybėmis nacionaliniai teismai galėtų kvestionuoti ELPA Teismo sprendimų pagrįstumą, tuo nepažeisdami EEE susitarimo 3 straipsnyje nurodyto lojalumo principo?